google/wiki40b huggingface dataset:
Thomas Bührer

Karriere

Bührer ble gjennom flere sesonger sett på som en av verdens beste orienteringsløpere, spesielt på langdistanse og i stafettsammenheng. I tsjekkiske Marienbad i 1991 løp han første etappe på Sveits' stafettlag som tok VM-gull. Sammen med Alain Berger, Urs Flühmann og Christian Aebersold sørget Bührer for det første sveitsiske VM-gullet i stafett gjennom historien. Thomas Bührer var ankermann på laget da Sveits ble verdensmestre i USA i 1993 og i Tyskland i 1995.
I 2002 ble han europamester på langdistanse da han gikk til topps i ungarske Sümeg. Året etter, på hjemmebane i sveitsiske Rapperswil, kom det individuelle høydepunktet i sveitserens karriere. Bührer ble verdensmester på langdistanse foran ukrainske Yuri Omeltchenko og svenske Emil Wingstedt.
Sammen med sin finske klubb OK77 opplevde Bührer å bli nummer tre i orienteringsverdens største klubbstafett, Jukola. Det skjedde i 1998.
Bo Augustsson

Klubbkarriere

Augustsson startet karrieren i Mala, før han gikk til Hässleholms IF. Fra 1968 til 1974 spilte han 92 kamper og scoret seks mål for Åtvidabergs FF i Allsvenskan. Fra 1972 til 1973 spilte han imidlertid for nederlandske Den Haag. Augsutsson spilte 102 kamper og scoret seks mål i Allsvenskan for Landskrona BoIS fra 1975 til 1979.
20 barnesanger

20 barnesanger er en samleplate med Rune Larsen, utgitt i 1993. I tillegg til Rune Larsen medvirker barna Kim Larsen og Line Larsen på plata.
Banka (distrikt)

Demografi

Ved folketellingen i 2011 var det 2 029 339 innbyggere i distriktet, mot 1 608 773 i 2001. Den urbane befolkningen utgjør 3,52 % av befolkningen.
Barn i alderen 0 til 6 år utgjorde 17,87 % i 2011 mot 20,38 % i 2001. Antallet jenter i den alderen per tusen gutter er 939 i 2011 mot 965 i 2001.
Mnaseas

Utseende

Små (vingespenn ca. 20 millimeter), ensfarget brune smygere.

Utbredelse

Slekten er utbredt i Mellom- og Sør-Amerika.
Hetsjakt

Tradisjonell hetsjakt

Tradisjonell hetsjakt foregår ved at jegeren fører hunden(e) sin(e) fram til de(n) oppnår synskontakt med viltet før de(n) slippes. Hunden(e) sprinter etter (hetser) viltet til det enten styrter av utmattelse eller blir tatt igjen, for så å nedlegge det. Dersom det er flere enn en hund som jakter samarbeider disse gjennom å posisjonere seg på en slik måte at en eller flere kan angripe og nedlegge byttet. Vanligvis skal ikke hundene drepe viltet, men kun holde det fast til jegeren ankommer og kan avlive det. Her er det både rasevise og stedvise forskjeller. Eksempelvis er det gjerne viktigere ikke å drepe byttet i varme strøk enn kalde, fordi skrotten (kjøttet) lett skades i varmen. Pariahhunder dreper gjerne byttet selv, fordi de stort sett jakter for egen føde.

Parforsejakt

Parforsejakt er en annen type hetsjakt, en jaktform der et jaktlag av jegere jakter på rødrev fra hesteryggen og bruker et kobbel av hunder, tradisjonelt av hunderasen foxhound eller en annen hurtig støvertype som jager i flokk, til å søke opp og hetse etter rødreven til dyret blir utmattet og styrter. Som regel blir reven drept ved at hundene river den i filler.
Parforsejakt var spesielt utbredt blant kongelige, adel og rikfolk i Europa. Denne formen for revejakt, som av mange regnes som en bestialsk måte å jakte på (en blodsport uten verdi), har lenge vært forbudt i store deler av den industrialiserte verden, men på De britiske øyer har det vært vanskelig å få en slutt på den. Den 18. november 2004 ble imidlertid parforsejakt forbudt ved lov i England og Wales, med virkning fra februar 2005.

Falkoneri

Rovfugler lar se dressere til å drive hetsjakt på småvilt og andre fugler. Det er spesielt ørner og falker som brukes, ofte jaktfalk eller kongeørn. Denne formen for jakt og jaktdressur kalles falkoneri, og de som holder på med dette kalles falkonerere.
Falkoneri hadde høy status i Europa i middelalderen, men er nå blitt uvanlig og ofte ulovlig. Det finnes imidlertid fortsatt falkoneri i noen europeiske land, for eksempel i Storbritannia og Spania. I flere land utenfor Europa er falkoneri fortsatt i bruk for matauk. I andre land brukes slike fugler aktivt til å beskytte fly og flyplasser, gjennom at rovfuglene jager vekk andre fugler, som ellers kan havne i jetmotorene til flyene og forårsake store katastrofer.

Forbudt i Norden

Ingen former for hetsjakt er lenger tillatt i Norden, der denne jaktformen regnes som en blodsport. Også i de fleste andre industriland er hetsjakt nå forbudt, selv om det fortsatt drives endel ulovlig hetsjakt i land som Storbritannia, Irland, Portugal, Spania og Italia. I mange østeuropeiske land og i land utenfor Europa, drives det fortsatt utstrakt hetsjakt på vilt, for det meste som matauk.
Ginza

Historie

Før området ble bebygd, var det her en myrlendt slette ned mot strandkanten ved Tokyobukta. Den ble drenert og tørket ut, og det ble kjørt på masse for å gjøre den bebyggelig.
Ginza har sitt navn, «sølvstedet», etter et sølvmyntslageri som ble etablert i området i 1612 og er en av Tokyos eldste bydeler. Det moderne Ginza går bare tilbake til 1872 da området ble gjenoppbygd etter en omfattende brann.
Hovedansvaret for oppbyggingen ble gitt til den britiske arkitekten Josiah Conder og ingeniøren Thomas J. Waters. De utviden gjennomgangsgaten fra 12,6 til 27 meter og bygde brede fortauer med gasslykter, og der bak lange husrekker med toetasjes teglsteinbyfninger med balkonger ut mot gaten. Etter forbilde fra Paris og London oppstod på dette vis den første flanørstrekning i Japan. Det gikk litt trått med tilflyttingen til å begynne med, men etterhvert skjøt befolkningen i været og de tilgrensende områder til hovedgaten ble utviklet. Her kom også etterhvert det meste av Tokyos fornøyelsesgeskjeft, etter at området Asakusa i så måte ble hengende etter i begynnelsen av 1900-tallet.
Sin største berømmelse fikk Ginza imidlertid etter Annen verdenskrig. Bydelen var blitt gjenoppbygd nok en gang etter skadene etter den amerikanske brannbombingen av byen i mars 1945. De fleste av de gamle europeiske bygningene har måttet vike for moderne høyhus. Ordet ginza benyttes nå nærmest synonymt med innkjøpsgate i store deler av landet.
Rocky Mountain Trench

Rocky Mountain Trench, også kalt The Valley of a Thousand Peaks eller bare The Trench er en lang, smal dal i den nordlige delen av De nordamerikanske Kordillerene. Dalen strekker seg om lag 1 500 kilometer fra Flathead Lake i Montana til elva Liard like sør for grensen mellom Britisk Columbia og Yukon. Dalbunnen er 3–20 kilometer bred og varierer i høyde over havet fra 600–1 000 meter. Dalen er orientert i en nordvestlig-sørøstlig retning.
Rocky Mountain Trench markerer grensen mellom Canadian Rockies i øst og Columbia Mountains og Cassiar Mountains i vest. Dalen dreneres av fire store elver: Columbia, Fraser, Peace og Liard.
Selv om noe av terrenget er blitt gravd ut av isbreer, er dalen hovedsakelig et resultat av en prosess med forkastning som startet for ca. 65 millioner år siden.
North Lake kraftverk

North Lake kraftverk er et varmekraftverk i Dallas i Texas i det sørlige USA. Anlegget har en installert produksjonskapasitet på 710 MW, fordelt på 4 blokker. Operatør er energiselskapet TXU. Utstyret er vesentlig levert av General Electric.
Kraftverket ble utbygd omkring årene 1956–1964. Brenselkilden er naturgass og fyringsolje.
Kjerdelselva

Elvas løp

Elva har utspring som en liten fjellbekk fra et vatn oppe på Kjerdelsfjellet i Hestkjølen-massivet, og renner herfra bratt ned mot Kjerdelsvatnet (721 moh.). Fra nordenden av Kjerdelsvatnet renner elva videre ned Kjerdelsdalen, som helt øverst er dominert av store myrområder. Lengre nede veksler landskapet mellom skog og myr, mens selve elva er omkranset av gammel granskog. Kjerdelselva er en typisk grunn og steinete «taigabekk», som ofte kjennetegner kontinentale områder. Elveløpet veksler mellom rolige partier hvor den også danner meandere, og partier hvor fallet er noe sterkere og elva danner små stryk. Nederst i vassdraget ligger Litlsjøen, og via en kort elvestubb fortsetter elva til munningen sørøst i Løvsjøen.
Riksdagsvalget i Sverige 2018

Informasjon foran valget

Foran valget i 2018 viste en undersøkelse laget av Internetstiftelsen i Sverige at internettets betydning som informasjonskilde og arena for politisk engasjement hadde økt. 71 prosent av alle internettbrukere i Sverige tok del av politisk informasjon på internett. Det er et tall som har økt kraftig siden riksdagsvalget i 2014, da den lå på 46 prosent. Når det kom til å angi viktige informasjonskilder, var fjernsyn den viktigste for 73 prosent av de svarende i undersøkelsen, som ble fulgt av en delt andreplass for papiraviser, venner/familie, dagsaviser på internettet samt radio, som samtlige havnet rundt 56 prosent.
Buddhologi

Buddhologi er studiet av Buddha eller Buddhanaturen. Begrepet blir også brukt som et synonym for buddhistiske studier, som er en samtidig akademisk utforskning av buddhismen. Det er forskjellige og nyanserte forståelser av den presise natur av en Buddha, som er uttrykt i de forskjellige buddhistiske tradisjoner og bevegelser.
NM i bandy 1913

Det andre norgesmesterskapet i bandy ble arrangert vinteren 1913. Det deltok tre klubber. Ready vant finalen på walk over ettersom motstanderen Kristiania Hockeyklub ikke møtte opp.

Semifinale

Kristiania Hockeyklub – Frigg 5-1
Qinglong (Qianxinan)

Qinglong (kinesisk: 晴隆县 ; pinyin: Qínglóng Xiàn) er et fylke i det autonome prefekturet Qianxinan i provinsen Guizhou i Folkerepublikken Kina.
Befolkningen var på 264 875 innbyggere i 1999.

Kulturminner

Den såkalte 24-zig veistrekningen (Tjuefiresvingersveien) fra den annen sino-japanske krig (“Ershisi dao guai” kangzhan gonglu) ble i 2006 oppført på Folkerepublikken Kinas liste over kulturminner.

Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Harutaka Ono

Karriere

Harutaka Ono startet sin profesjonelle karriere i Kashiwa Reysol i 1997. Han har også spilt for Kyoto Purple Sanga, Nagoya Grampus Eight og Tokyo Verdy.
Han ble tatt ut i Japans tropp til VM i fotball U-20 1997.
Barmakidene

Barmakidene (persisk: برمکیان -  Barmakīyān; arabisk: البرامكة - al-Barāmikah, froa sanskrit: pramukha प्रमुख «leder, sjefsadminidstrator, registrar»  var en innflytelserik persisk slekt fra Balkh. Barmak var tittelen til ypperstepresten ved det buddhistiske klosetret Nawbehar i Balkh (nå i Afghanistan, og verdigheten var arvelig. Andre mener at de egentlig begynte som zoroastrianere. Kort etter den islamske erobring av Øst-Iran gikk de over til islam.
Barmakidene innehadde viktige statlige embeder og de fremste forvaltningspostene og spilte en betydelig rolle under de første abbasidiske kalifene. I andre halvdel av 700-tallet ledet de rikets styre og befestet da administrativt abbasidenes velde i Bagdad.
Stine Buer

Utdanning

Buer gikk teaterlinjen ved Romerike folkehøgskole etter at hun var ferdig med videregående skole i 1990. Hun tok deretter grunnfag i fransk og kunsthistorie ved Universitetet i Oslo. Hun har også journalistutdannelse fra Høgskulen i Volda.

NRK

Karrieren startet i NRK Fjernsynet i 12-årsalderen. Gjennom tenårene medvirket hun i en rekke programmer for barn og unge, blant annet 4711 med Trond-Viggo Torgersen og Trond Kirkvaag i 1986. I denne perioden var hun også skuespiller ved Chateau Neuf i blant annet Pippi Langstrømpe og The Sound of Music.
I 1996 tok Stine Buer over Vera Micaelsens programlederrolle i ungdomsprogrammet Go' elg på NRK, etter å først ha jobbet i redaksjonen en periode. Sammen med Jan-Erik Larssen ledet hun 65 direktesendinger fram til 1998. Etter suksessen med Go' Elg gikk Buer over til ungdomsprogrammet Smørøyet. Der hadde hun manus og regi på serien Søsterens verden på 16 episoder. Denne serien vant Prix Jeunesse i 2000.
Fra 2000 til 2001 ledet Buer ungdomsprogrammet Reser sammen med Stian Barsnes-Simonsen. I 2000 var hun også stuntreporter og programleder i den norske Melodi Grand Prix-finalen. Høsten 2001 laget hun en dokumentar om prinsesse Märtha Louise sammen med Marius Hoel. Programmet ble kalt Prinsessen på farten og ble sendt på prinsessens 30-årsdag.
Høsten 2002 startet suksessen med humorprogrammet Melonas, der Buer sammen med Pernille Sørensen og Kristin Skogheim underholder med sketsjer. Første sesong av programmet ble en braksuksess, og dermed kom en ny sesong i 2005. En sketsj fra Melonas var nominert til publikumsprisen under Komiprisen 2005.
Serie A 1953–1954

Serie A er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen.
Stóravatn

Stóravatn er en innsjø på Sandoy på Færøyene.
Innsjøen er Færøyenes åttende største naturlige innsjø, og er 0,15 km² stor.
Beloretsk

Beloretsk (russisk: Белоре́цк) er en by i Republikken Basjkortostan i Russland. Byen ligger ved elva Belaja (ei sideelv til Kama, 180 km sørøst for Ufa. Innbyggertall: 71 093 (folketelling 2002).

Historie

Beloretsk ble grunnlagt i 1762 som en bosetning rundt det nybygde Beloretsk jernverk ved elva Belaja. Bystatus ble innvilget i 1923.
Slaves of the World

Slaves of the World er et studioalbum av det norske metal-bandet Old Man's Child. Det ble utgitt den 19. mai 2009.
Hattan Bahebri

Landslaget

25. desember 2017 fikk han sin første landskamp for Saudi-Arabia mot De forente arabiske emirater.
Han ble tatt ut i Saudi-Arabias tropp til VM i fotball 2018 i Russland.
Varnsdorf

Historie

Warnsdorf ble første gang nevnt skriftlig i 1357. Etter at Warnsdorf inkorporerte fem nærliggende landsbyer i 1849 var den den største landsbyen i Østerrike-Ungarn med rundt 10 000 innbyggere. 20 år senere i 1868 fikk Warnsdorf bystatus og 3 år senere ble jernbanen bygget frem til byen og den ble en viktig stasjon mellom de saksiske og østerrikske jernbanene.
I 1900 var den en tekstilindustriby med 21 150 innbyggere og var en av de største byene i Bøhmen. Byen var nesten utelukkene tyskspråkelig før sudettyskerne ble fordrevet etter andre verdenskrig (Beneš-dekretene). og navnet ble forandret fra Warnsdorf til Varnsdorf.
Soknabruket

Soknabruket eller Moelven Soknabruket er et sagbruk på Sokna i Ringerike, startet rundt 1970. Bedriften Skogeiernes Impregneringsverk på Hen hadde da kjøpt opp de to sagbrukene Sokna Dampsag og Kirkemoen sag på Sokna. De to gamle sagbrukene ble nedlagt etterhvert som Soknabruket overtok driften. Soknabruket eies i dag av Moelven Industrier.
Kveder

En kveder er en person som kan framføre stev, en som kan kunsten med det «å kvede». Det er en type vokal folkemusikk. Ordene «kvad» og «å kvede» har samme opphav.
Aslak Brekke opptrådte som kveder på NRK radio i 1938. Landskappleiken fikk egen klasse for kveding i 1958.
Berlin og Tyskland eparki (den russisk-ortodokse utenlandskirke)

Historie

Berlin og Tyskland eparki ble grunnlagt i 1926 og er det eldste ortodokse bispedømmet i Tyskland. De nasjonalsosialistiske myndighetene bestemte i 1938 at eparken måtte være tysk statsborger, og avsatte den første eparken, Tikhon Ljasjtsjenko. Tyskfødte Serafim Lade overtok deretter som ny epark.
Etter andre verdenskrig ble menighetene i Øst-Tyskland lagt under Moskva-patriarkatets nye tyske eparki, som også fikk en vesttysk avlegger i 1960. Frem til 1945, og i Vest-Tyskland frem til 1960, var eparkiet således ansvarlig for alle ortodokse kristne i landet, uavhengig av nasjonalitet. De gresk- og serbisk-ortodokse fikk egne tyske bispedømmer i hhv. 1969 og 1978.
Siden 1986 er eparken også ansvarlig for Storbritannia og Irland, som tidligere hadde utgjort et eget eparki. Eparkiet har hatt en sterk økning i medlemstallet de siste tiårene pga. tilstrømningen av østeuropeere.
Young Guns (film)

Handling

New Mexico 1878: En gjeng lovløse gutter blir tatt hånd om av den innvandrede engelskmann Tunstall (Terence Stamp) som prøver å få skikk på gjengen, gi dem skolegang osv. Til gjengjeld skal de unge mennene beskytte ham mot Lawrence Murphy (Jack Palance), som forsøker å drive Tunstall vekk fra sitt område. En kveld når de ungene mennene er borte fra gården dukker Murphy’s menn opp og likviderer Tunstall. Når de får greie på hva som har skjedd og ønsker Bonney (Emilio Estevez) umiddelbart livet av Murphy og hans menn. Brewer (Charlie Sheen) prøver å roe gemyttene og sier de ikke må gjøre noe overilt. Det ender med at de blir utnevnt til sheriffassistenter ved hjelp av Tunstall’s gode venn Alex, og får tillatelse til å fange inn mennene bak Tunstall’s død. Ting kompliseres imidlertid når arrestasjonene ender i flere drap. De mister som følger av dette sine utnevnelser og blir ansett som forbrytere. Bonney blir på grunn av sitt aggressive gemytt kjent under benevnelsen Billy the kid. Gjengen ender opp på flukt der de blir jaget av de mest råbarkede revolvermenn.

Om filmen

Young Guns innbrakte 45,7 millioner dollar på amerikanske kino og havnet på en 22.-plass over de mest innbringende filmene i USA i 1988.
Filmen fikk blandet mottakelse av filmkritikerne. Anmelderne i de amerikanske avisene The New York Times, Chicago Sun-Times og Los Angeles Times var blant de mest begeistrede, mens Washington Post og Time Magazine var noe mer kritiske. Filmen har oppnådd 42 % på Rotten Tomatoes og 50%
VGs anmelder (Jon Selås) gav den terningkast tre og mente den hadde mye godt spill, men også at den var voldsforherligende: «"Young Guns" er en knallhard film. Mye godt spill og fin tidstegning imponerer. Men når filmen — tross sin realisme — beveger seg i retning av westernsjangerens egne mytebilder, er det vanskelig å følge med. I stedet for å fungere som en film om voldens umulighet — selv når volden er den eneste lov som hersker — blir historien vridd til et eventyr der mange av de harde scenene blir nokså ekkel underholdningsvold». Aftenpostens anmelder gav den middels bra omtale og skrev: «Emilio Estevez som Billy the Kid er passe vill, underfundig og ubalansert og tegner et troverdig bilde av den skytegale tenåring. Trence Stamp og Jack Palance fyller rollene som henholdsvis engelskmannen og den korrupte handelsmann på en livfull måte. Brukbart for dem som sogner til pistoldueller og bandeoppgjør, noe slitsomt for dem med annen smak».
Den ble tildelt en «Bronze Wrangler» ved Western Heritage Awards og ble nominert til kritikerprisen ved Deauville Film Festival (regissør Christopher Cain)
Becca Tobin

Tidlig liv: Mobbing

Becca vokste opp i Marietta, Georgia som den yngste av to jenter og datter av to advokater. Hun var en cheerleader i sjuende og åttende klasse, men har senere sagt at det ikke var noe for henne, så hun startet opp med dans etter det. Tobin byttet skole halvveis gjennom hennes siste år. Etter å ha blitt overført fra en teaterskole til en offentlig en, begynte hun å bli mobbet av jenter som kalte henne «teaterfreak» og «nerd». De fortalte henne at hun aldri ville bli vellykket eller en stjerne, og en jente truet med å banke henne opp. Hun fikk også tøffe tekstmeldinger og hennes eneste venn begynte å ignorere henne. På grunn av mobbing begynte hun å skulke skolens aktiviteter, og ville ikke gå på hennes konfirmasjon. Hun støtter anti-mobbing og er den kvinnelige talsperson for Bullyville. Hun ble uteksaminert fra Wheeler High School i 2004. Becca har også gått på AMDA, et college for scenekunst.
Tobin ble uteksaminert ved AV University i juni 2013 etter syv år.

Karrièredebut og Glee

Tobins første opptreden var i en alder av fire som et juletre i skolens juleoppsetning. Hun flyttet til New York da hun var atten for å få jobbe med en gang. Hun har jobbet på Broadway som en stedfortreder og erstatning for musikalen Rock of Ages. Hun har også gjort andre små teaterprosjekter, selv om de fleste av dem var som en stedfortreder, og turnerte senere med Trans-Siberian Orchestra i 2011.
Hun spiller Kitty Wilde i Fox-komedieserien Glee. Tobin gjorde sin første opptreden i den fjerde sesongpremièren, «The New Rachel», og var en vanlig tilbakevendende skuespiller for sesongen. Hun ble imidlertid forfremmet til en hovedrolleinnehaver for sesong fem, noe som ble gjettet på forhånd. Glee regnes som hennes første store prosjekt.
Hun dukket opp magasinet Maxim i mai 2013.
Tobin ble valgt, sammen med de andre Glee-medlemmene Jacob Artist, Melissa Benoist og Dean Geyer, som en ambassadør for Coca-Colas nye produkt, P10 300 ml Coke Mismo. I juni 2013 besøkte fire av dem Manila i Filippinene for å gi sin tilslutning til produktet ved å besøke forskjellige kjøpesentre og møte fansen.

Privatliv

Hun er i et kjærlighetsforhold med Matt Bendik.
Jakttider

Jakttider definerer tidsrommet for når jaktbare arter kan jaktes på. Slike jakttider reguleres i forskrift om jakt- og fangsttider i Norge, og myndighet i forbindelse med forskriften er delegert til Fylkesmannen, kommunen og villreinnemnda. Jakttiden kan imidlertid variere fra land til land, likeledes hvilke arter det er lovlig å jakte på.
Chicago-ekspressen

Handling

George Caldwell (Gene Wilder) er en bokforlegger som skal til Chicago på en viktig kongress. Han tar Chicago-ekspressen - Silver Streak - og møter i løpet av turen Hilly Burns (Jill Clayburgh), som han forelsker seg i. Men etter at han blir vitne til mordet på Hillys sjef professor Schreiner, en velkjent historiker, blir han selv anklaget for å ha begått mordet. Inn i bildet kommer også Grover Muldoon (Pryor), som er en helsprø, men snill ransmann. Sammen setter de to ut for å komme til bunns i mystikken på Chicago-ekspressen.

Om filmen

Gene Wilder ble i 1977 nominert til en Golden Globe for beste skuespiller etter sin innsats i filmen.
Filmen ble en stor publikumssuksess og spilte inn $51 millioner da den gikk på amerikanske kinoer .
Chicago-ekspressen var en første filmen hvor komikerduoen Gene Wilder og Richard Pryor spilte sammen.
18 brumaire-kuppet

18 brumaire-kuppet var et statskupp i Frankrike den 9. november 1799, forberedt av Emmanuel-Joseph Sieyès og ledet av Napoléon Bonaparte. Det ble opprettet en ny styreform for Frankrike, Konsulatet (Le Consulat). I løpet av en drøy måned hadde Bonaparte utmanøvrert de andre to i ledertrioen, og lot deretter seg selv utnevne til førstekonsul.
Brumairekuppet anses gjerne som avslutningen av den franske revolusjon. Det fant sted 18. brumaire år VIII etter den franske revolusjonskalender (9. november 1799). Det var da de militære styrker under ledelse av Napoléon brøt seg inn i og oppløste nasjonalforsamlingen, og styrtet direktoratet. De deputerte som prøvde å protestere ble kastet ut av Napoléons soldater. Til slutt var det bare et fåtall mindre standhaftige deputerte igjen, og de godkjente den nye grunnloven som hjalp Napoléon til å nå sitt mål og bli diktator.
Kuppet var nær ved å spore av, noe som ville ha ført til giljotinen for Napoléon og hans medkonspiratorer, men Napoléons bror, Lucien, fikk til slutt styrkene til å storme forsamlingen.